અમદાવાદ: મ્યુનિ. કોર્પોરેશનના સત્તાવાળાઓ દ્વારા કરદાતા નાગરિકોને પોતાનો પ્રોપર્ટી ટેક્સ ભરપાઈ કરવા ચેકથી બિલ ચૂકવવાનો વિકલ્પ અપાય છે. ચેકથી બિલ ચૂકવવાના મામલે કેટલાક લેભાગુ કરદાતાઓ પોતાના ખાતામાં પૂરતાં નાણાં ના હોવા છતાં તંત્રને ચેક પધરાવી દે છે. જે ચેક પાછળથી બાઉન્સ થાય છે. ખુદ કોર્પોરેશનના એક સત્તાવાર રિપોર્ટ મુજબ ચાલુ નાણાકીય વર્ષ ૨૦૧૬-૧૭માં કોર્પોરેશનમાં રૂ.૨.૮૫ કરોડથી વધુના ચેક રિટર્ન થયા છે.